# Baham

Baham o Biham (θ Pegasi / θ Peg / 26 Pegasi / HD 210418) és un estel de la constel·lació del Pegàs de magnitud aparent +3,50. D'acord amb l'astrònom persa del segle x Abd-ar-Rahman as-Sufí, formava —al costat de ν Pegasi— Sa'd al Bahaim, «la bona sort de les dues bèsties»; Al Achsasi afegeix la brillant Homam (ζ Pegasi) dins del grup.
Situada a 92 anys llum de distància del sistema solar, Baham és un estel blanc de la seqüència principal de tipus espectral A1V. Amb una temperatura efectiva de 8.570 K, gira de pressa sobre si mateixa, amb una velocitat de rotació d'almenys 144 km/s, unes 70 vegades major que la del Sol. Té un diàmetre unes 2,2 vegades més gran que el diàmetre solar. Té una massa de 2,1 masses solars i una edat estimada de 450 milions d'anys.
Baham té una metal·licitat inferior a la solar, amb una abundància relativa de ferro equivalent al 40 % de la del Sol. És considerat un estel Lambda Bootis; aquests són estels amb línies metàl·liques febles que mostren una manca de certs elements pesants amb la clara excepció de carboni, nitrogen, oxigen i sofre. Així mateix, sembla tenir un company proper, detectat per l'efecte Doppler de les seves línies espectrals. A diferència d'altres estels semblants —com Vega (α Lyrae) o Denebola (β Leonis)—, Baham no presenta un excés infraroig indicatiu de la presència d'un disc circumestel·lar de pols.

## Referències

* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 pc--The Southern Sample» (en anglès). Astronomical Journal, 1, 02-06-2006, pàg. 161–170. DOI: 10.1086/504637.
* 1 2 3 4 5 6 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ Tabetha S. Boyajian «Stellar diameters and temperatures. III. Main-sequence A, F, G, and K stars: additional high-precision measurements and empirical relations» (en anglès). Astrophysical Journal, 1, 13-06-2013, pàg. 40. DOI: 10.1088/0004-637X/771/1/40.
* ↑ «Rotational velocities of A-type stars in the northern hemisphere. II. Measurement of v sin i» (en anglès). Astronomy and Astrophysics, 3, 10-2002, pàg. 897-911. DOI: 10.1051/0004-6361:20020943.
* ↑ Afirmat a: Gaia DR3. Indicat a la font segons: SIMBAD. Llengua del terme, de l'obra o del nom: anglès. Data de publicació: 13 juny 2022.
* 1 2 Marwan Gebran «A new method for the inversion of atmospheric parameters of A/Am stars» (en anglès). Astronomy and Astrophysics, 5-2016. DOI: 10.1051/0004-6361/201528052.
* ↑ «Theta Pegasi» (en anglès). SIMBAD (Centre de Dades astronòmiques d'Estrasburg). [Consulta: 15 maig 2021].
* ↑ Biham (The Fixed Stars)
* 1 2 Gray, R. O.; Corbally, C. J.; Garrison, R. F.; McFadden, M. T.; Bubar, E. J.; McGahee, C. E.; O'Donoghue, A. A.; Knox, E. R. «Contributions to the Nearby Stars (NStars) Project: Spectroscopy of Stars Earlier than M0 within 40 pc-The Southern Sample». The Astronomical Journal. pp. 161-170 (Taula consultada en CDS).
* ↑ Erspamer, D.; North, P. «Automated spectroscopic abundances of A and F-type stars using echelle spectrographs. II. Abundances of 140 A-F stars from ELODIE». Astronomy and Astrophysics. pp. 1121-1135 (Taula consultada en CDS).
* ↑ Theta Pegasi Catalog of Apparent Diameters and Absolute Radii of Stars (CADARS), 3rd edition, L. I. Pasinetti-Fracassini, L. Pastori, S. Covino, and A. Pozzi, CDS ANEU II/224. Consultat el 8 d'abril de 2009.
* ↑ «Biham» (en anglès). Stars. Jim Kaler. [Consulta: 15 maig 2021].
* 1 2 Su, K. Y. L.; Rieke, G. H.; Stansberry, J. A.; Bryden, G.; Stapelfeldt, K. R.; Trilling, D. E.; Muzerolle, J.; Beichman, C. A.; Moro-Martin, A.; Hines, D. C.; Werner, M. W. «Debris Disk Evolution around A Stars». The Astrophysical Journal. pp. 675-689.
* ↑ Faraggiana, R.; Bonifacio, P.; Caffau, E.; Gerbaldi, M.; Nonino, M. «λ Bootis stars with composite spectra». Astronomy and Astrophysics. pp. 615-626.